open-index/open-wikipedia-markdown huggingface dataset:
Andreas Ove Ugland

**Andreas Ove Ugland** (1955–2020) var en norsk shippinginvestor, bankmann, eiendomsinvestor og racerbåtfører fra Grimstad.

Sammen med sine brødre Johan B. Ugland og Knut Axel Ugland drev han bank virksomhet og andre forretninger på Caymanøyene fra tidlig 1990 tallet. I flere år drev han også med offshore-båtrace, i de siste årene i Class One, med båten «Jotun». Ugland hadde sammen med sin bror Johan Benad Ugland et bilmuseum i Sørlandsparken i Kristiansand.

Andreas Ove Ugland tok bachelorgraden i økonomi ved Newcastle University, og en MBA fra New York University.

Flere år var han bosatt i England, hvor han drev Ugland Brothers Ltd og senere Interocean Ugland Management (IUM). IUM ble kjøpt av Teekay Shipping i 2003.

Andreas Ove Ugland var styremedlem i flere shippingselskaper, deriblant Swan Reefers ASA, Høegh Ugland Autoliners (HUAL), Ugland International Holdings Plc og Nordic American Tankers (NAT). I 2019 ble Nordic American Tankers Ltd. (NAT) utelukket fra investeringene til KLP og KLPs fond fordi KLP fant at det var en uakseptabel risiko for at NAT medvirket til alvorlig miljøskade og grove krenkelser av menneskerettighetene.

Ugland bodde og drev sine forretninger på Caymanøyene fra 1996. Forretningene fortsatt innenfor eiendom, shipping, bank-, og trustfond-virksomhet. Ugland var innledene styreleder i nasjonalgalleriet på Caymanøyene. Ugland åpnet et bilmuseum med navnet «Cayman Motor museum», som besto av hans private bilsamling.

## Familie
Andreas Ove Ugland var sønn av Andreas Kjell Lund Ugland (1925–2019), som var hovedaksjonær i Uglands Rederi fra 1960 til 1996 sammen med broren Johan Jørgen Ugland (1921–2010).

## Referanser
Andreas Ugland

**Andreas Kjell Lund Ugland** (født 30. desember 1925 i Grimstad, død 18. april 2019) var en norsk sivilingeniør, investor og skipsreder.

## Liv og virke
### Bakgrunn
Ugland var sønn av skipsreder Johan Milmar Ugland (1881–1960) og Sara «Sarita» Lund (1892–1981). Han giftet seg med Aud Oda Thompson (1925–2014) i 1952, og fikk tre sønner, Johan Benad, Andreas Ove og Knut Axel.

### Karriere
Ugland ble sivilingeniør i 1949 på King's College i Newcastle. I 1951 begynte han å arbeide i Uglands Rederi, som faren eide. Da faren døde i 1960, overtok han Uglands Rederi som hovedaksjonær sammen med broren Johan Jørgen Ugland med 26 prosent av aksjene hver. I 1966 opprettet han rederiet Ugland Management Co. Han gikk ut av rederivirksomhetene i 1996, og han og kona delte formuen med sine tre sønner.

Han satt i styret i Det Norske Veritas, Lloyd's of London og American Bureau of Shipping. Han var også visepresident i Norges Rederiforbund, og president i organisasjonen Intertanko.

## Æresbevisninger
* Ridder av 1. klasse av St. Olavs Orden (1984)
* Sjøfartsdirektoratets plakett (1991) 
* Kommandør av Republikken Italias fortjenstorden
* Æresborger av byen Numakuma i Japan
* Æresdoktor ved John B. Lacson Foundation Maritime University, Filippinene (2008)

## Referanser


## Litteratur
* Birger Dannevig: *Ugland. Skipsbyggere – skipsførere – skipsredere gjennom 200 år*, Grimstad 1973
* Gunnar Nerheim; Kristin Øye Gjerde: *Uglandrederiene, verdensvirksomhet med lokale røtter*, Grimstad 1996

## Eksterne lenker
* Om Andreas Kjell Lund Ugland fra *Norsk biografisk leksikon*
Nils Christian Brandtzæg

**Nils Christian Brandtzæg** (1860–1945) var en norsk politiker, kjøpmann, industrimann og væreier på Abelvær på Trøndelagskysten.

## Liv og virke
Han var sønn av væreier Anthon Martinus Brandtzæg og hustru Julie Berg på Abelvær i Nærøy. Foreldrene var søskenbarn og hadde slektsbånd til flere handelssteder langs Trøndelagskysten.

Faren døde tidlig, så Nils Christian var bare 20 år gammel da han overtok som leder for familievirksomheten med landhandel, fiskehandel, skipsfart, notbruk, trandamperi med mer. Foruten Abelvær eide familien fiskeværet Sør-Gjæslingan med tilliggende vær i Vikna. Nils Christian arbeidet også noen år for bergenskjøpmannen Gerdt Meyer før han vendte tilbake til Abelvær. Han giftet seg med bergenseren Ida Sofie Bruland, som døde i barselfeber i 1887, og deretter med hennes søster Martha. I 1900 etablerte han hermetikkfabrikken A/S Brandtzægs Preservering Co. på Abelvær, og etter en brann i 1929 fikk firmaet navnet A/S Brandtzæg Canning.

Brandtzæg var medlem av Nærøy herredsstyre og formannskap i over 30 år, fra 1905 til 1916 og fra 1920 til 1922 som Nærøys ordfører. Han var medlem av arbeidskomiteen for Namdalsbanen, medlem av Norges fiskeriråd i 15 år, formann i forstanderskapet/representantskapet i Namdalens Aktie-Dampskibsselskab fra 1917 til 1927 og blant grunnleggerne av Nærøy sparebank. Han var også engasjert i skogsaken og en pådriver for Ny Jords første bureisingsfelt med offentlig støtte i Bjørndalen i Nærøy.

Han var Samlingspartiets kandidat til stortingsvaramann fra Namdalen krets ved stortingsvalget i 1906, og vant i det ordinære valget, men tapte mot O.S. Aavatsmark i omvalget. Brandtzæg var Høyre og Frisinnede Venstres stortingskandidat i Namdalen i 1912 og 1915 og førstekandidat på valglisten for hele Nord-Trøndelag i 1921 og 1924, men partiet fikk ikke noe mandat. Han var også formann i den felles foreningen for Høyre og Frisinnede Venstre som ble organisert i Nærøy i 1922.

Investeringer i fiskedampflåten førte til store tap for Brandtzægs virksomheter, og firmaet måtte sendes til skifteretten i 1927. Konkursboet ble kjøpt tilbake av sønnen Birger Brandtzæg senere samme år. Familievirksomheten drev videre i mange tiår til.

Nils Christian Brandtzæg ble i 1927 tildelt Kongens fortjenstmedalje i gull for sin innsats for fiskeriene.

## Referanser
La Raza metrostasjon

**La Raza** er en stasjon på Mexico bys metros Linje 3 og Linje 5. Den ligger ved Avenida de los Insurgentes Norte i det administrative distriktet Gustavo A. Madero, nord i byen.

Stasjonen er oppkalt etter Monumento a La Raza, som befinner seg like ved. Stasjonssymbolet er siluetten av dette pyramideforma monumentet.

Linje 3s plattform er undergrunns, mens Linje 5s plattform ligger over bakkenivå. Stasjonen har metrosystemets lengste kulturelle utstillingsområde, i form av den såkalte «Túnel de la Ciencia» («Vitenskapstunnelen»). Denne permanente utstillinga ble installert av Universidad Nacional Autónoma de México (UNAM) i den svært lange tunnelen mellom de to linjene.

Stasjonen har overgang til metrobusstasjonen La Raza.
Kunståret 1818

**Kunståret 1818** er en oversikt over hendelser, fødte og avdøde kunstnerpersonligheter i 1818.

## Hendelser
* Thomas Lawrence reiser til Aachen for å male dem som var tilstede ved den tredje kongressen.

## Verk

*Caspar David Friedrich, *[[Vandreren over tåkews havet]]*

## Fødsler

|-
|rowspan=18|1818||rowspan=3|Januar||18. || Joseph Matthäus Aigner || østerriksk || portrettmaler ||align=center| ||align=center|1886 ||
|-
|26. || Amédée de Noé || fransk || karikaturtegner og litograf ||align=center| ||align=center|1879 ||
|-
|28. || Alfred Stevens || britisk || billedhugger ||align=center| ||align=center|1875 ||

|rowspan=4|Februar||rowspan=2|8. || Wilhelm Camphausen || tysk || militær- og slagmaler ||align=center|67 ||align=center|1885 || 

| Carl Frederik Sørensen || dansk || kunstmaler (marinemaler) ||align=center|60 ||align=center| || 

|13. || Anton Melbye || dansk || kunstmaler ||align=center| ||align=center|1875 ||

|16. || Wilhelm Wider || tysk || kunstmaler ||align=center| ||align=center|1884 || 
|-
|rowspan=2|Mars||3. || Carl Ferdinand Lindh || svensk || dekorasjonsmaler ||align=center| ||align=center| ca. 1872 ||
|-
|24. || August Leu || tysk || maler ||align=center| ||align=center| 1897 ||

|rowspan=2|April||3. || Jean-François Portaels || belgisk || maler ||align=center| ||align=center|1895 ||

|4. || Carl Steffeck || tysk || maler og grafiker ||align=center| ||align=center|1890 ||
|-
|Mai||10. || Johan Vilhelm Gertner || dansk || maler ||align=center|53 ||align=center|1871 ||

|rowspan=3|August||18. || Henri Le Secq || fransk || fotograf ||align=center| ||align=center|1882 ||

|23. || Max Schmidt || tysk || maler ||align=center| ||align=center|1901 || 

|28. || Adolphe Appian || fransk || landskapsmaler og grafiker ||align=center|79 ||align=center|1898 ||
|-
|rowspan=2|September||1. || Johan Thomas Lundbye || dansk || maler ||align=center|29 ||align=center|1848 ||
|-
|29. || Kilian Zoll || svensk || kunstner ||align=center| ||align=center|1860 || 
 
|Oktober||18. || Charles Christian Nahl || tyskamerikansk || maler ||align=center| ||align=center|1878 ||
|-
|1818/1819 || || ||Alexander Hunter Murray || canadisk || pelshandler og kunstner ||align=center| ||align=center|1874 ||
|}

## Dødsfall


Fil:Carl_Frederik_Sørensen_by_J._Petersen_&_Co.jpg|Carl Frederik Sørensen(1818–1879)


## Referanser


## Eksterne lenker
*
Den libanesiske front

**Den libanesiske front** (arabisk: الجبهة اللبنانية‎| Jabhat al-Lubnaniyya), eller *Front libanais* på fransk, også kjent som *Kufur-fronten*, var en koalisjon av for det meste kristne partier i Libanon. Den libanesiske front, eller LF, var ment til å motvirke Den libanesiske nasjonalbevegelsen (LNM).

## Se også
*Al Qouwat al Lubnania (libanesiske styrker)
*Den libanesiske borgerkrigen
Etiopía / Plaza de la Transparencia metrostasjon

**Etiopía / Plaza de la Transparencia** er en stasjon på Mexico bys metros Linje 3. Den ligger i det administrative distriktet Cuauhtémoc.

Stasjonen i krysset mellom Avenida Chapultepec og Avenida Xola, en rundkjøring som tidligere het Glorieta de Etiopía, og som stasjonen er oppkalt etter. Fram til 27. mars 2009 het den bare *Etiopía*, men fikk navnet *Plaza de la Transparencia* i tillegg i forbindelse med åpninga av Instituto de Acceso a la Información Pública del Distrito Federal («Det føderale distriktets institutt for tilgang til offentlig informasjon»), for at folk lettere skal være klar over hvor de skal gå for å få tilgang til den offentlige informasjonen som de har krav på.

Stasjonssymbolet er en silhuett av et løvehode, som spiller på det tidligere riksvåpenet til Etiopia, med logoen til Instituto de Acceso a la Información Pública del Distrito Federal nederst til venstre.

## Referanser


## Eksterne lenker
* Metro de la Ciudad de México (offisielt nettsted)
Charles Hard Townes

**Charles Hard Townes** (født 28. juli 1915 i Greenville i Sør-Carolina, død 27. januar 2015 i Oakland) var en amerikansk fysiker og nobelprisvinner.

Han ble tildelt nobelprisen i fysikk i 1964 sammen med Nikolaj G. Basov og Aleksandr M. Prochorov, for grunnleggende arbeid innen kvanteelektronikk. Resultatene har ført til bygging av oscillatorer og forsterkere basert på maser-laser-prinsippet.

## Priser (utvalg)
* 2002 – Karl Schwarzschild-medaljen

## Referanser


## Eksterne lenker
Jiu

**Jiu** (ungarsk: *Zsil*, latin: *Rabon*) er en elv sør i Romania. Elvens kilde er nær Petroșani der elvene Jiul de Vest og Jiul de Est møtes. 

Jiu renner sørover gjennom de rumenske fylkene Hunedoara, Gorj og Dolj før den munner ut i Donau 12 kilometer vest for fergestedet Bechet. Elven er 331 km lang og har et nedslagsfelt på 10&nbsp;080 km².

Den øvre Jiudalen rundt Petroșani og Lupeni er det største kullgruveområdet i Romania. 

## Byer og landsbyer
Jiu renner fra kilden til munningen gjennom følgende byer: Petroșani (Jiul de Est), Lupeni (Jiul de Vest), Bumbești-Jiu, Turcinești, Târgu Jiu, Filiași og Craiova.

## Referanser


## Eksterne lenker
*
Braddock: Missing in Action III

***Braddock: Missing in Action III*** er en amerikansk actionfilm fra 1988 med Chuck Norris i hovedrollen. Den ble regissert av Aaron Norris (Chuck Norris' bror).

Dette er den tredje og siste filmen i *[[Missing in action]]*-serien. Den ble også den minst sette.

## Handling
Oberst Braddock får vite at sønn og kone ennå er i live i Vietnam. Dermed drar han nok en gang tilbake til Vietnam.

## Om filmen
Filmen innbrakte drøyt $6 millioner på amerikanske kinoer og ble dermed en minst innbringende i denne filmserien.

Innspillingssted var Filippinene.

## I Frankrike
En dialog har blitt en meme i landet, oversatt som: *Braddock! Attention où vous mettez les pieds./Je mets les pieds où je veux, Littlejohn. Et c'est souvent dans la gueule.* («*"Braddock! Pass på hvor du setter føttene dine!"/"Jeg setter føttene mine hvor jeg vil, Lillejon. Og det er ofte i munnen på noen."»*)

## Rollebesetning
* Chuck Norris: Col. James Braddock
* Aki Aleong: General Quoc 
* Roland Harrah: Van Tan Cang 
* Miki Kim: Lin Tan Cang 
* Yehuda Efroni: Reverend Polanski 
* Ron Barker: Mik 
* Floyd Levine: General Duncan 
* Jack Rader: Little John 
* Melinda Betron: Thuy

## Referanser


## Eksterne lenker
*
El Rosario metrostasjon

**El Rosario** er en stasjon på Mexico bys metros Linje 6 og Linje 7. Den er endestasjon for begge linjene. Den ligger i det administrative distriktet Azcapotzalco, nord i byen.

Stasjonen befinner seg i colonia El Rosario, som betyr «Rosenkransen» på spansk, og har navnet sitt etter denne. Stasjonssymbolet er en rosenkrans.

Plattformene til de to linjene ligger på samme nivå og er forbundet med ei bru.

Ved stasjonen er det et stort stoppested for lokalbusser og trolleybusser.
Coyoacán metrostasjon

**Coyoacán** er en stasjon på Mexico bys metros Linje 3. Den ligger i det administrative distriktet Benito Juárez.

Stasjonen befinner seg mellom Avenida Universidad og Avenida Coyoacán. Den har fått navnet sitt etter den sistnevnte. Opprinnelig skulle den hett *Bancomer*, siden Centro Bancomer ligger over stasjonen, men dette ble endra ettersom *Bancomer* er et merkenavn.

Stasjonssymbolet er en coyote med en prikk i midten. Coyoacán betyr «Coyotestedet» på nahuatl. Prikken representerer et vannhull, siden det tidligere var mange vannkilder i området.
Litauen under Sommer-OL 2004

**Litauen under Sommer-OL 2004**. Femtini sportsutøvere, førtisju menn og tolv kvinner fra Litauen deltok i tretten sporter under Sommer-OL 2004 i Athen. Det var sjette gangen Litauen var med i et sommer-OL. De kom på 45.-plass med en gull- og to sølvmedaljer. Basketballspilleren Saulius Štombergas var Litauens flaggbærer under åpningsseremonien.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Litauen under Sommer-OL 2008

**Litauen under Sommer-OL 2008**. Syttien sportsutøvere fra Litauen deltok i fjorten sporter under Sommer-OL 2008 i Beijing. Det var sjuende gangen Litauen var med i et sommer-OL. De kom på 56.-plass med to sølv- og tre bronsemedaljer. Basketballspilleren Šarūnas Jasikevičius var Litauens flaggbærer under åpningsseremonien.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Hainanesisk

**Hainanesisk** eller **hainanhua** (forenklet kinesisk: 海南话; tradisjonell kinesisk: 海南話), også kjent som **qiongwen** (琼文) eller **qiongyu** (琼语), er et kinesisk språk innen språkgruppen minnan. Det tales på øya Hainan.

Noen lingvister medregner i dette språket varianten leizhou min, som snakkes på Leizhouhalvøya, skjønt andre ser på det som et eget minnanspråk.

Hainanesisk ligger ellers langt fra de øvrige minnanspråk, slik at de er gjensidig uforståelige (gjelder teochew, hokkien og taiwansk).

## Litteratur
* 
* 
* 
* 
*Miyake, Marc. 2008. Hainanese articles.
*Miyake, Marc. 2008. Hainanese -om and -op.
*  includes a description of the phonology of the Ding'an dialect.
* 
*  describes Wenchang dialect.
* 
*
Koryolink

**Koryolink** (Chosŏn'gŭl: 고려링크) er et joint venture mellom det egyptiske selskapet Orascom Telecom Holding og det statlige Korea Post and Telecommunications Corporation (KPTC) i Nord-Korea, og er per juli 2010 ett av to mobilselskaper i landet, og det eneste med 3G-tjenester. Ifølge BusinessWeek har Orsacom selv oppgitt abonnementsmassen i Nord-Korea til 125 661 i mai 2010. I mars 2011 hadde selskapet rapportert 535 133 kunder. Orsacom eier 75 prosent av Koryolink og er kjent for å investere i mobilselskap i utviklingsland. 

Foreløpig dekker mobilnettet i Nord-Korea hovedstaden Pyongyang og fem andre byer og åtte motorveier og jernbanestrekninger. Konkurrenten SunNet har et GSM-nett, men har dårlig kvalitet og avbrudd på tjenestene. Mobilbrukere på nettet bruker prefikset +850 (0)192.

Orascom Telecom Holding fikk en molbillisens for 3G-nett i Nord-Korea i januar 2008. Målet er at mobilnettet skal dekke hele landet. Tjenestene ble lansert i desember 2008 med en kundebase på 5 300.

I oktober 2011 hadde selskapet 800 000 abonnenter. Ifølge The Wall Street Journal 7. januar 2012 hadde selskapet ved utgangen av tredje kvartal 2011 nådd 809 000 abonnenter.

Selskapet deltar i oppussingen av Ryugyong Hotel siden april 2008, der det er montert glasspanel og telekommunikasjonsantenner, uten at de endelige planene er offentliggjort. Det er forbudt for vanlige innbyggere å benytte mobiltelefoner i Nord-Korea så dette er bare for offisiell bruk.

Administrerende direktør er Ahmed Abou Doma.

## Referanser


## Eksterne lenker
* Business Week – Cell phone demand stays strong in North Korea
* Compluenta – Сотовая связь Северной Кореи пошла в рост
* EasyBourse – France Télécom et Orascom signent les termes finalisés de leurs accords sur Mobinil 
* c114.net – 奥斯康一季度净利4900万美元 朝鲜手机用户12.6万 
* LA Times – North Korea allows cellphone network
* Video introduction of Koryolink
* Other news articles on Koryolink
Litauen under Sommer-OL 2000

**Litauen under Sommer-OL 2000**. Sekstien sportsutøvere fra Litauen deltok i femten sporter under Sommer-OL 2000 i Sydney. Det var femte gangen Litauen var med i et sommer-OL. De kom på 33.-plass med to gull- og tre bronsemedaljer. Friidrettsutøveren Romas Ubartas var Litauens flaggbærer under åpningsseremonien.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Honduras under Sommer-OL 2000

**Honduras under Sommer-OL 2000**. Tjue sportsutøvere, atten menn og to kvinner fra Honduras deltok i tre sporter, friidrett, svømming og fotball under Sommer-OL 2000 i Sydney. Det var sjuende gangen Honduras deltok i et sommer-OL, de vant ikke noen medalje.

## Medaljer

## Eksterne lenker
* OL-resultater på Sports-reference.com
Honduras under Sommer-OL 2004

**Honduras under Sommer-OL 2004**. Fem sportsutøvere, tre menn og to kvinner fra Honduras deltok i tre sporter, friidrett, svømming, judo og bordtennis under Sommer-OL 2004 i Athen. Det var åttende gangen Honduras deltok i et sommer-OL, de vant ikke noen medalje.

## Medaljer

## Eksterne lenker
* OL-resultater på Sports-reference.com
Honduras under Sommer-OL 2008

**Honduras under Sommer-OL 2008**. Tjuefem sportsutøvere, tjuetre menn og to kvinner fra Honduras deltok i fem sporter, friidrett, svømming, roing, taekwondo og fotball under Sommer-OL 2008 i Beijing. Det var niende gangen Honduras deltok i et sommer-OL. De vant ingen medaljer.

## Medaljer

## Eksterne lenker
* OL-resultater på Sports-reference.com
Tyrkia under Sommer-OL 1996

**Tyrkia under Sommer-OL 1996**. Femtitre sportsutøvere fra Tyrkia deltok i ni sporter under Sommer-OL 1996 i Atlanta. Tyrkia kom på nittendeplass med fire gull-, en sølv- og en bronsemedalje.

## Medaljer

## Medaljevinnerne
Mõisaküla

**Mõisaküla**  er en by i Mulgi kommune i Viljandi fylke i det sørlige Estland. Det er en liten by med drøyt 1&nbsp;000 innbyggere. Arealet er bare 2,2 km². Byen ligger 200 km fra Tallinn, 100 km fra Tartu og 80 km fra  Pärnu. 

Byen vokste fram med jernbanen fra 1895.

## Referanser


## Eksterne lenker
*
Võhma

**Võhma**  er en by i Põhja-Sakala kommune i Viljandi fylke i det sørlige Estland. Det er en liten by med drøyt 1&nbsp;000 innbyggere. Arealet er bare 1,9 km². Byen ligger 130 km fra Tallinn, 90 km fra Tartu og 90 km fra  Pärnu. 

Byen stammer fra 1500-tallet, men fikk først sitt oppsving men anleggelsen av jernbane gjennom de sentrale deler av landet. Det ble videre opprettet store slakterier fra 1928 og inn i Sovjettiden. På 1980-talletarbeidet om lag 800 personer i skalteriene, men de ble nedlagt i 1996. Kommunen fikk byrettigheter i 1993.

Kommunen ligger nordøst for Soomaa nasjonalpark, som er en viktig fritidsressurs.

## Referanser


## Eksterne lenker
*
Võru

**Võru** er en by og kommune i Võru fylke i det sørøstlige Estland. Byen er administrasjonssenter både for egen bykommune, for den omkringliggende Võru kommune som ligger rundt byen, og for Võru fylke.

Det er en middelsstor by med drøyt 14&nbsp;500 innbyggere. Arealet er bare 13,2 km². Byen ligger ved Tamulasjøen.

Byen stammer fra 1784, etablert på ordre fra Katarina II av Russland. Det var Riga-guvernøren George von Browne som formelt grunnla byen. Kjemikeren Moses Wolf Goldberg bodde her i barndommen. I 1995 ble det av Estlands kulturdepartement grunnlagt et institutt for sørestisk kultur, kalt *Võru-instituttet*.

Byen er vennskapsby med Landskrona i Sverige, men har ingen norsk vennskapsby.


Võru maavalitsus.JPG|Hovedkontorene til Voru fylke
Võru Suurkannataja Ekaterina kirik 2013.JPG
Võru pritsumaja.jpg
Võru city centre at night.jpg
Roosisaare rippsild 2011 10.jpg
Võru I Põhikool.JPG


## Referanser


## Eksterne lenker
* 
* Võru-instituttet
Ciudad Azteca metrostasjon

**Ciudad Azteca** er den nordlige endestasjonen til Mexico bys metros Linje B. Den ligger i kommunen Ecatepec i delstaten México, nord for Mexico by.

Stasjonen har navn etter colonia Ciudad Azteca («Aztekerbyen»), hvor den befinner seg.

Stasjonssymbolet er en aztekisk hieroglyf som symboliserte hovedstaden deres Tenochtitlan.

Stasjonen ligger over bakken, og har en utgang i hver retning ved Avenida Hank González. Ved stasjonen ligger linjas vognverksteder.
Oceanía metrostasjon

**Oceanía** er en stasjon på Mexico bys metros Linje 5 og Linje B. Den ligger på grensa mellom de administrative distriktene Venustiano Carranza og Gustavo A. Madero, nordøst i byen.

Stasjonen er oppkalt etter Avenida Oceanía, som den ligger ved. Stasjonssymbolet er en kenguru, som er typisk for kontinentet Oseania.

Linje 5s plattform ligger på bakkenivå, mens Linje B befinner seg over bakkenivå.

Det er overgangsmulighet til trolleybuss Linje G.
Face to Face with Christ, My Savior

**«Face to Face with Christ, May Savior»** er en amerikansk salme. Teksten ble skrevet av Carrie E. Breck i 1898. Melodien ble skrevet av Grant C. Tullar.

## Norsk versjon
T. B. Barratt har skrevet en norsk tekst. Den norske tittelen er «Tenk når jeg min frelser skuer».

### Innspillinger (i utvalg)
*Karl Axelsen med akk. Innspilt i Oslo cirka mars 1935. Utgitt på 78-platen His Master's Voice A.K.&nbsp;2083
*Sandefjordskvartetten, akk. Morgan Ringdal. Tekstforfatter ikke kreditert. Utgitt på EP-platen RCA REP&nbsp;390

## Referanser

*Face to Face with Christ, My Savior
Kunståret 1898

**Kunståret 1898** er en oversikt over hendelser, fødte og avdøde kunstnerpersonligheter i 1898.

## Hendelser
* Berlin-secesjonen

## Verk

### Malerier
*Paul Gauguin – *Det hvite hus* (Musée d'Orsay, Paris)
*Edvard Munch – *Metabolisme*

### Tresnitt
*Félix Vallotton – *Intimités* ("Intimiter"), en serie av tresnitt

### Skulptur
* Theobald Stein &ndash; «Liden Gunver»

## Priser
*Eckersbergmedaljen, billedhugger Lauritz Jensen for *Anskudt Kronhjort*
*Prix de Rome:
**maleri: Jean-Amédée Gibert
**maleri: Jules Joseph Lefebvre
**skulptur: Camille Alaphilippe
*Wynneprisen: W. Lister Lister for *The Last Gleam*

## Fødsler

## Dødsfall

## Bildegalleri

Shishkin Ivan Ivanovich.jpg|Ivan Sjisjkin(1832–1898)
LewisCarrollSelfPhoto.jpg|Lewis Carroll(1832–1898)
Rene_Magritte_by_Wolleh.jpg|René Magritte(1898–1967)
Alvar_Aalto1.jpg|Alvar Aalto(1898–1976)
Tamara_Łempicka_ssj_20060914_-_cropped.jpg|Tamara de Lempicka(1898–1980)
Author-Bo-Bergman-and-mrs-Astri-Taube..._(cropped).jpg|Astri Taube(1898–1980)
Robert_Brackman.jpg|Robert Brackman(1898–1980)
Henry_Moore_5_Allan_Warren.jpg|Henry Moore(1898–1986)
Karl_Bruno_Bilgrei_OB.Ø57_1005.jpg|Karl Bilgrei(1898–1990)


## Referanser


## Eksterne lenker
*
Andrew Ridgeley

**Andrew John Ridgeley** (født 26. januar 1963) er en britisk popsanger, gitarist og miljøaktivist. Tidlig på 1980-tallet dannet han, sammen med George Michael, popduoen Wham!.

## Tidlig liv
Ridgeley ble født i Windlesham i Surrey. Foreldrene hans er Jennipher og Albert Ridgeley. Moren var britisk og faren egyptisk-italiensk. Han vokste opp i Bushey i Hertfordshire og gikk på Bushey Meads School. Da George Michael ble tatt opp på skolen, meldte Ridgeley seg frivillig som fadder. Etter år med å spille i ulike grupper, dannet Michael og Ridgeley Wham! De prøvde seg deretter på flere fremstøt mot ulike plateselskap. De signerte etterhvert kontrakt med Innervision Records.

## Etter Wham
I årene som har gått etter at Andrew Ridgeley og George Michael skilte lag, har Ridgeley hatt en karriere som solomusiker. Ellers er det naturvernet som for en stor del har opptatt ham, og han har vært arrangør av flere veldedighetskonserter til fremme av natur og miljøvern.

Årsaken til det store engasjementet for miljøsaken ligger i at han og broren Paul ble syke etter å ha surfet langs en strand i England.

Privatlivet lever Ridgeley sammen med Keren Woodward, kjent fra gruppen Bananarama. Ridgeley er en lidenskapelig golfspiller.

## Referanser


## Eksterne lenker
* 
* 
* 
*
Ålesaks

En **ålesaks**, eller et **ålejern**, er et redskap benyttet for fangst av ål.
Ålesaksen har med sitt lange skaft likheter med en lystregaffel, men den har flate tinder. Nyere modeller er fjærende, med mothaker, slik at ålen blir sittende fast mellom tindene. 
Ålesakser har ulike navn, alt etter utformingen, men de har til felles at de skal skade ålen i minst mulig grad. 

Fangst med ålesaks drives på grunne sandbanker eller i bukter.  

## Litteratur
* 

## Referanser


## Eksterne lenker
*
Sig, haver du en venn

**«Sig, haver du en venn»** er en norsk skillingsviseparodi med melodi av Bjarne Amdahl og tekst av Alf Prøysen. Den var med i musikalen *[[Hu Dagmar]]*, som ble satt opp på Sommerteateret i Frognerparken i 1964 med Nora Brockstedt i rollen som Dagmar.

Brockstedt spilte også inn sangen på plate. Den ble utgitt på singlen Karusell KM&nbsp;36 i 1965.

En versjon med Alf Cranner ble utgitt på LP-platen *[[Almuens opera]]* (Nor-Disc 2413&nbsp;002) i 1970.

Et NRK-opptak med Alf Prøysen ble utgitt på CD-platen *[[Original Prøysen#CD 3 - Så seile vi på Mjøsa|Original Prøysen  – Så seile vi på Mjøsa – 28 viser (1966–69)]]* (Kirkelig Kulturverksted FXCD1243) i 1993.

Alf Prøysens datter Elin Prøysen har spilt inn sangen på platen *[[Pikeønsker fra en veranda]]* i 1973.

## Kilder
* Knut Imerslund i samtale med Nora Brockstedt. I: *Prøysenvennen*; nr 1, 2007 (pdf)
Geir Mork

**Geir Mork** (født 29. august 1955 i Ålesund) er en norsk litteraturviter og tidligere forlagssjef. Han var konsernsjef i Gyldendal ASA.

I sin ungdom studerte Mork på Universitetet i Oslo, der han var aktiv på den politiske venstresiden. Han var med i ml-bevegelsen, men ble ekskludert fra Norges Kommunistiske Studentforbund på 1970-tallet. 
 
I 1990 forsvarte han dr.philos.-graden på en avhandling om Arne Garborg.

I 1991 ble Mork ansatt som litterær sjef i Gyldendal Norsk Forlag, der han ble direktør fra 1995. Fra 2000 har han hatt stillingen som konsernsjef i forlagsgruppen frem til han gikk av 31. desember 2015. 

## Litteratur
* 

## Referanser
Natalia

**Natalia** er et kvinnenavn dannet av det latinske uttrykket *dies natalis*, «fødselsdag», i betydningen «Jesu fødselsdag», med andre ord «jul».

## Utbredelse
Navnet *Natalia* var vanlig i Norge i 1980-årene og hadde en popularitetstopp med 0,2 % i 1985.

|}

## Navnedag
*Natalia* har navnedag i flere land, oftest 27. juli, men har ikke noen norsk navnedag.

## Kjente personer med navnet
Personene i listen er ordnet kronologisk etter fødselsår.
* Natalia Gutman (f. 1942), russisk cellist
* Natalia Oreiro (f. 1977), uruguayansk sanger og skuespiller
* Natalia Vodianova (f. 1982), russisk modell
* Natalia Tena (f. 1984), britisk skuespiller og musiker
* Natalia Osipova (f. 1986), russisk ballettdanser
* Natalia Davadi, norsk reality-TV-deltaker
* Natalia Strelchenko, norsk-russisk pianist
* Natalia Novozhilova, russisk journalist

## Referanser


## Eksterne lenker
Reisebüro der DDR

**Reisebüro der DDR** («DDRs reisebyrå») var den statlige reiseorganisasjonen i DDR. 

Reisebyrået hadde flere reiserelaterte funksjoner:
# Arrangere innlandsreiser for DDR-borgere. Byrået kontrollerte alle hoteller inne i DDR.
# Arrangere reiser for DDR-borgere til andre sosialistiske land, det vil si Sovjetunionen, Tsjekkoslovakia, Polen, Ungarn, Romania, Bulgaria og Cuba.
# Arrangere reiser for utlendinger til DDR. Dette inkluderte booking av hotellrom og sørge for dokumenter som ble brukt til å skaffe visa til DDR. Byrået hadde avtaler med reisebyråer i andre land; reisende kunne så booke turer med et samarbeidene byrå i sitt hjemland, som ville så koordinere avtalen med Reisebüro.

Byråets hovedkontorer lå i Haus des Reisens ved Alexanderplatz i Øst-Berlin.

## Se også
* DDR
* Haus des Reisens
Everybody’s Somebody’s Fool

**«Everybody's Somebody's Fool»** er en amerikansk popsang, skrevet av Jack Keller (melodi) og Howard Greenfield (tekst). Den ble en nummer én-hit for Connie Francis i midten av 1960.

Selv om «Everybody's Somebody's Fool» ble skrevet som en bluesaktig ballade, forestilte Francis seg sangen som et nummer i polkastil, slik at den ville klare seg godt i det vesttyske markedet. Produsent Arnold Maxin fulgte Francis' råd på sessionen 7. april 1960 i Olmstead Studios, New York City, da Francis spilte inn sangen med the Joe Sherman orchestra. Den ble utgitt på singlen MGM MGM-45-1086.

I USA var det meningen at «Everybody's Somebody's Fool» skulle tjene som B-siden til sporet «Jealous of You (Tango Della Gelosia)», som i likhet med Francis' foregående A-sidehit «Mama» var en ballade av italiensk opprinnelse, men de fleste radiostasjonene valgte å spille «Everybody's Somebody's Fool» i stedet.

Francis' instinkt med hensyn til «Everybody's Somebody's Fool»s vesttyske hitpotensial viste seg å være korrekt. Fremført som «Die Liebe ist ein seltsames Spiel» ble sangen den bestselgende singlen i 1960 i Vest-Tyskland, hvor den engelskspråklige versjonen nådde en 25.-plass. Oversatte versjoner av sangen innbefatter de med Celly Campello (på portugisisk som «Alguém e bobo de alguém», Marketta Joutsi (på finsk som «Pajunköyttä») og Siw Malmkvist (på svensk som «Tunna Skivor»). Etter «Everybody's Somebody's Fool» begynte Francis selv å spile inn alle sine singleutgivelser på flere ulike språk.

Britiske Jean Campbell spilte inn en coverversjon på singlen Embassy 4&nbsp;WB&nbsp;407 i 1960.

«Everybody's Somebody's Fool» ble spilt inn på nytt i 1979 av Debby Boone, som tidligere hadde hatt Top 20 C&W-hits med sine nyinnspillinger av Connie Francis-hitene «My Heart Has a Mind of Its Own» og «Breakin' in a Brand New Broken Heart». Boones versjon nådde imidlertid bare en 48.-plass på C&W-listen.

Sangen har også vært albumspor med Lynn Anderson, Ann Breen, Sierra Hull, Margo, Jody Miller, Marie Osmond, Sandy Posey og Bobby Vee.

Arrangementet har blitt lagt merke til for sin orgelinnledning. Det er det eneste stedet i dette arrangementet som har orgel.

## Norske versjoner
En tekstforfatter, som ikke er angitt i innspillingsjournalen, har skrevet en norsk tekst med tittelen «Hvorfor gråte tårer». Den finnes også i Ottar Johansens oversettelse, «Det hender i blant». Arne Bendiksens norske tekst bærer tittelen «Det er klart at det hender iblant». P.G. Roness har skrevet en norsk tekst. Den heter «Åh, John».

### Innspillinger

## Listeplasseringer

## Fotnoter og referanser
Haus am Werderschen Markt

**Haus am Werderschen Markt** er en bygning i Berlin-distriktet Mitte som i 1935-39 ble bygget som utvidet bygg for Reichsbank og som senere ble brukt som regjeringsbygg. I løpet av den tiden bygget har eksistert har det blitt brukt som bygning for Riksbanken, hovedbygg for sentralkomiteen i SED og siden 1999 (etter et påbygg gjort i årene 1997-99) som Utenriksministerium i det gjenforente Tyskland.
Hippie trail

**Hippie trail** er en betegnelse som brukes for å beskrive reisene som hippier og andre unge ryggsekkreisende tok fra Europa og Nord-Amerika over land til Sør-Asia, hovedsakelig India og Nepal, i 1960- og 1970-årene. Det var spesielt mange unge fra Europa og USA som benyttet denne ruten. 

Man ønsket gjerne å reise så billig som mulig, i hovedsak for å forlenge tiden borte fra hjemmet og komme langt av gårde. Reisene kunne gjennomføres ved *thumbing* (haiking) eller ved bruk av billige, private busser som trafikkerte ruten. Det gikk også tog på noen strekninger av ruten, spesielt fra Øst-Europa til Teheran eller østover til Mashhad i Iran gjennom Tyrkia (med en fergeforbindelse over Vansjøen). Fra disse byene kunne offentlige eller private transportmidler tas for å dekke resten av turen. Reisene var delvis inspirert av det 18. århundrets dannelsesreiser.

## Vanlig rute

Reisen startet vanligvis fra land i Vest-Europa, ofte fra byene London eller Amsterdam. Mange fra USA tok Icelandair til Luxembourg. Reisen gikk gjerne gjennom steder som Istanbul, Teheran, Herat, Kabul, Peshawar, Lahore, Delhi og Varanasi (da kjent som Benares) med Goa, Katmandu, Dhaka eller Bangkok som vanlige destinasjoner. Katmandu har fortsatt en vei, Jochen Tole, med kallenavnet *Freak Street* til minne om de mange tusen hippier som gikk via den. En alternativ rute gikk fra Tyrkia via Syria, Jordan og Irak til Iran og deretter østover. Videre reiser til Sør-India, Sri Lanka (da kalt Ceylon) og Australia ble noen ganger også gjennomført. 

Ruten ble sterkt påvirket av politiske endringer på slutten av 1970-tallet. Sovjetunionen invaderte Afghanistan og sjahen ble avsatt av en islamsk revolusjon i Iran. Likevel fant reiseorganisasjonene Sundowners og Topdeck en banebrytende rute gjennom Balutsjistan. Topdeck fortsatte med å arrangere reiser ut Iran-Irak-krigen og senere konflikter, men tok sin siste tur i 1998. 

Med mindre streng immigrasjonskontroll i Iran har det til en viss grad blitt mulig å følge ruten igjen. Imidlertid gjør pågående konflikter i Irak, Afghanistan og deler av Pakistan det både farlig og vanskelig å ferdes langs den originale ruten.

## Nye reiser
I de senere år har nye hippieruter blitt dannet, mest av alt på grunn av økningen i antall lavprisflyselskaper, og disse har fulgt den opprinnelige hippie trail kjent fra 1960- og 1970-årene. Eksempler på slike nye hippie trail er reiser mot Nord-Afrika (Marokko, Tunisia etc.) og andre destinasjoner som kan nås med lavprisflyselskapene. I tillegg arrangeres det Banana Pancake Trail til Asia.

## Referanser


## Videre lesing
* .
* Dring, Simon (1995) *On the Road Again* BBC Books ISBN 0 563 37172 2
* A Season in Heaven: True Tales from the Road to Kathmandu (ISBN 0864426291; compiled by David Tomory) – accounts by people who made the trip, mostly in search of enlightenment.
* Hall, Michael (2007) *Remembering the Hippie Trail: travelling across Asia 1976-1978*, Island Publications ISBN 978-1-899510-77-1

## Eksterne lenker
*  The Hippie Trail - The Road to Paradise
*  On the Hippie Trail - an impression from 1968
*  A Brief History of the Hippie Trail
Loránd Eötvös

**Loránd Eötvös** (1848–1919) var en ungarsk fysiker og fjellklatrer som spilte en viktig rolle i Ungarns intellektuelle og politiske liv på 1800-tallet.

## Virke
I dag er Eötvös mest kjent for arbeider innen væskers overflatespenning og gravitasjon, spesielt det svake ekvivalensprinsippet, som fikk betydning for relativitetsteorien, samt tidevannskreftene på jordas overflate.

Som ungarsk kultur- og undervisningsminister reformerte Loránd Eötvös landets høyere skolevesen og gav matematikkundervisningen en betydningsfull posisjon. Denne innflytelsen varer fremdeles ved, idet ungarske gymnasiaster hyppig vinner konkurranser som den internasjonale matematikkolympiaden.

Fra 1886 til sin død underviste Loránd Eötvös ved Universitetet i Budapest.

Eötvös var en kjent fjellklatrer. Han hadde flere førstebestigninger i Dolomittene, vanligvis gjennomført sammen med fjellføreren Michel Innerkofler, eksempelvis Sextener Rotwand 1878. Han var dessuten mangeårig president i den ungarske turistforeningen.

## Ettermæle
;Oppkalt etter Loránd Eötvös:
* Den nå forlatte enheten Eötvös, et mål på endringene i gravitasjonskreftene mellom ulike geofysiske objekter.
* Eötvöstallet brukes innen strømningsmekanikken: en dimensjonsløs størrelse for å beskrive formen på en flytende kule (eksempelvis en vann- eller luftboble).
* Eötvösregelen brukes til å beregne overflatespenningen i en tilfeldig valgt ren væske ved alle temperaturer.
* I 1950 fikk Universitetet i Budapest navnet *Eötvös Loránd Universitet*.
* Eötvös-krateret på månen.
* Fjelltoppen *Cima Eötvös* i Dolomittenes Cadinigruppe.
;Æresbevisninger
* Eötvös ble utnevnt som æresdoktor ved Universitetet i Oslo i anledning 100-års jubileet 6. september 1911

## Referanser


## Kilder
* 

## Eksterne lenker
* Eötvös Loránd Virtual Museum
Struppen

**Struppen** er en kommune i Landkreis Sächsische Schweiz-Osterzgebirge i Direktionsbezirk Dresden i Fristaten Sachsen. Kommunen er en del av forvaltningsfellesskapet Königstein/Sächs. Schweiz. Struppen har 2&nbsp;563 innbyggere (31. desember 2009).

Kommunen befinner seg i en bred dal som lenker sammen elven Elben. De to stedene  Thürmsdorf og Weißig i kommunen er ststlig anerkjente kursteder.

Struppen var en kommune i Kreis Pirna fra 1952 til 1990, og i Landkreis Pirna fra 1990 til 1994. Fra 1. august 1994 frem til 1. august 2008 var den en del av i Landkreis Sächsische Schweiz, og siden 1. august 2008 har den vært en del av Landkreis Sächsische Schweiz-Osterzgebirge.


Fil:Struppen Kirche (02).jpg|Kirken i Struppen
File:Schloss Thürmsdorf 1.JPG|Thürmsdorf slott
File:Naundorf - struppen.jpg|Naundorf


## Referanser


## Eksterne lenker
*
Sibu

**Sibu** er en by i Sibu-divisjonen i den malaysiske delstaten Sarawak, og ligger ved elven Rajang på øya Borneo. Befolkningen var på 167&nbsp;427 innbyggere ved folketellingen i 2000, og byen var dermed på det tidspunkt delstatens tredje største. Byen og omlandet utgjør et eget distrikt, med samme navn, som har et areal på  kvadratkilometer.

## Referanser
Leizhouhua

**Leizhouhua** eller **leizhou min**, er et kinesisk språk. Det kan også betraktes som en dialekt, da av minnanesiske språket qiongwenhua. 

Leizhouhua tales på Leizhouhalvøya, sørvest i provinsen Guangdong. Språket er tett beslektet med hainanesisk, som tales på øya rett sør for Leizhonghalvøya. 

Språket dominerer særlig i Leizhou og Xuwen og andre steder på halvøya, men det har dessuten fulgt med kinesiske migranter til California, Taiwan, Malaysia, Singapore og Hongkong. I alt tales det av rundt fire millioner mennesker.

## Litteratur
* 
* 
*
The Jon Eddy Band

**The Jon Eddy Band** er en rockegruppe fra USA.

## Medlemmer
*Jon – vokal og gitar
*Dean – trommer
*Josh – gitar
*Chris – bass

## Eksterne lenker
* Bandets hjemmeside
Leif Magne Helgesen

**Leif Magne Helgesen** (født 1960 i Antsirabe på Madagaskar) er en norsk teolog, prest og forfatter.

Helgesen var daglig leder for Kirkens Bymisjon Vestfold 1994–2000. Han var stedlig representant for Kirkens Nødhjelp på Balkan 2000–2003. Han hadde en hovedrolle i Pasjon 2004 i Stavanger. Sokneprest på Svalbard 2006-2018.

Fra 2011 har han vært sanger i Svalbard Kirkes Trio. I tillegg synger han i Store Norske Mandskor og kvartetten Fire Stemmer. I 2014-15 skrev han en blogg fra Vestbredden i Stavanger Aftenblad. Siden 2016 har han vært fast skribent i en blogg for Kirkens Nødhjelp.

## Bibliografi
* *Balkan* (sammen med fotograf Per-Anders Rosenkvist), Kulturhuset Forlag (2006) ISBN 82-92579-06-0 / ISBN 978-82-92579-06-0
* *Kirke på Svalbard* (redaktør), Kulturhuset Forlag (2008) ISBN 978-82-92579-10-7
* *Svalbard Spor* (sammen med fotograf Per-Anders Rosenkvist), Kulturhuset Forlag (2010) ISBN 9788292579213
* *Svalbard Ord*, Andakt Forlag (2013) ISBN 978-3-639-48012-2
* *Isen smelter. Etikk i Arktis*, Fagbokforlaget (2015). Redaktører Leif Magne Helgesen, Kim Holmèn, Ole Arve Misund. ISBN 978-82-450-1794-6
* *The Ice is Melting. Ethics in the Arctic*, Fagbokforlaget (2015). Redaktører Leif Magne Helgesen, Kim Holmèn, Ole Arve Misund. ISBN 978-82-450-1843-1
* *Fra Vestbredden*, Dreyer Bok AS (2015)
**Et Svalbardliv i revy* (sammen med Anne Lise K. Klungseth og fotograf Per-Anders Rosenkvist) Dreyer Bok AS (2018) ISBN 978-82-8394-000-8
**Vårt frosne vann. Etiske refleksjoner når isen smelter.* Fagbokforlaget (2020). Redaktører Leif Magne Helgesen og Kim Holmén. ISBN 978-82-450-3308-3

## Diskografi
* *Svalbard Kirkes Trio* (CD) (2012)
* Svalbard Kirkes Trio (CD) (2016), «Det blå loftet». Kirkelig Kulturverksted
Chao-opera

**Chao-opera** (tradisjonell kinesisk: 潮劇, forenklet kinesisk: 潮剧, hanyu pinyin: *Cháojù*, jyutping: *ciu4 kek6*) eller **Teochewopera**, også kalt *Chaozhouopera* eller *Chiuchowopera*, er en form for kinesisk opera. Den fremføres fortrinnsvis i Shantou, Chaozhou, Jieyang, Hongkong, det sørlige Fujian, Taiwan, Malaysia, Thailand, Frankrike og i andre områder der det bor mange kinesere av språket teochew. 

## Historie
Operaformens historie går tilbake til 1500-tallet. «Emosjonsnedtegnelsene» (荔镜记), skrevet i Ming-dynastiets Jiajing-æra i år 1566, er et vitnemål om dette. 

## Chao-operastykker ([[pinyin]] og [[Hanzi|kinesisk skrift]])
*Gaoshen 《告神》
*Naochai 《闹钗》
*Soulou 《搜楼》
*Zhenzhuta 《珍珠塔》
*Zhongnanhun 《終南魂》
*Wuzetian 《武则天》
*Huan'ouji 《换偶记》 Huan'ouji på YouTube
*Sanchuanggong 《三闖宮》
*Wufenglou 《五鳯樓》
*Xiangxidian 《雙喜店》
*Baigaoliang 《白高梁》
*Shuilou'an 《水牢案》
*Dishuiji 《滴水記》 Dishuiji på svarthvit film
*Pipaji 《琵琶記》
*Chaifanghui 《柴房會》 Chaifanghui på Youtube
*Huashanhui 《華山會》
*Jingbianhui-huishu --Liuyaoqi 《井邊會—回書》——刘咬臍 Lisanniang-Jingbianhui på svarthvit film
*Gaoqinfu 《告亲夫》 Gaoqinfu på svarthvit film
*Caocui'e 《曹翠娥》
*Wangxifeng 《王熙鳳》
*Zhaoshaoqing 《趙少卿》
*Hongchengchou 《洪承疇》
*Yuanchonghuan 《袁崇煥》
*Liumingzhu 《刘明珠》 Liumingzhu på Youtube
*Cilangzhou 《辭郎洲》
*Baiyufeng 《白玉鳳》
*Jinhuanü 《金花女》
*Zhuyulian 《朱玉蓮》
*Qinxianglian 《秦香蓮》
*Liuyuniang 《柳玉娘》
*Suliuniang 《蘇六娘》 Suliuniang på Youtube
*Lijingji 《荔鏡記》 Lijingji på Youtube
*Chensanwuliang 《陳三五娘》 Chensanwuliang på Youtube
*Chuncaochuangtang --Zouleiting 《春草闖堂》——《鄒雷霆》
*Taohuaguodu 《桃花過渡》
*Baihuazengjian 《百花贈劍》
*Wuyuechunchou 《吳越春秋》
*Zhaoshigua'er 《趙氏孤儿》
*Luoshuixianji 《洛水仙姬》
*Diqingquqi 《狄青取旗》
*Hanwenhuanghou 《漢文皇后》
*Biboxianzi 《碧波仙子》
*Liubeizhaoqin 《劉備招親》
*Sanguoqilv 《三國奇緣》
*Duwangzhanzi 《杜王斬子》
*Bixueyangzhou 《碧血揚州》
*Kujinganlai 《苦盡甘來》
*Chuanxidingqin 《串戲定親》
*Poshuichengqin 《潑水成親》
*Luotongsaobei 《羅通掃北》
*Jinhuaduyang 《金花牧羊》
*Silangtanmu 《四郎探母》
*Yanglingpobianben 《楊令婆辯本》 Yanglingpobianben på Youtube
*Wangmaoshengjinjiu 《王茂生進酒》
*Zhengyuanheluolan 《鄭元和落難》
*Huangdiyucungu 《皇帝与村姑》
*Wanglaohuqiangqin 《王老虎搶親》
*Chentaiyesuanxu 《陳太爺選婿》
*Zhangchunlangxuefa 《張春郎削髮》 Zhangchunlangxuefa på Youtube
*Xujiujingshenggongji 《徐九經升官記》
*Lümaofenghuilihou 《掠帽風會李后》
*Weiwudiyoujiangnan 《威武帝遊江南》
*Baogongsankanhudiemeng 《包公三勘蝴蝶夢》
*Liubowenbaichenyouliang 《劉伯溫敗陳友諒》
*Yangnaiwuyuxiaobaicai 《楊乃武與小白菜》
Pansit

**Pansit** eller **pancit** betegner en rekke retter med nudler på Filippinene. Det var kineserne som brakte retten til Filippinene, men den har bredt seg ut i de forskjelligste varianter i hele befolkningen. Selve ordet kommer fra språket hokkien: *Pian i sit* (kinesisk: 便ê食; POJ: *piān-ê-si̍t*), som betyr «lett og raskt kokt». 

## Referanser
Ørnafjellet (Bergen)

**Ørnafjellet** er et fjell i Bergen kommune i Hordaland. Det har en høyde på 329 meter over havet. Toppen ligger nordøst for Skjenafjellet rett opp fra Gravdal og mellom Liavatnet og Skåleviksvatnet, rundt fem kilometer vest for Bergen sentrum.

Ørnafjellet ligger nord for Lyderhorn, og er et flott utsiktspunkt og er en av flere populære ruter for turgåere til Lyderhorn. Vest for Ørnafjellet ligger to vann som heter Skåleviksvatnet og Søre Skåleviksvatnet. På nordsiden av Ørnafjellet ligger Kvarven fort. Opp til Ørnafjellet og Lyderhorn er det mange turstier fra ulike retninger.

## Referanser
Rundatjønn

**Rundatjønn** er en innsjø på Bortelid i Åseral kommune. Det er et populært fiskevatn med grei parkeringsplass til bilen. Det er også satt ut benker og bord her, så man kan nyte nistemat på turen. Stedet er, som Kløyvstøl på Ljosland, tilrettelagt for at rullestolbrukere kan fiske her.

## Eksterne lenker
* Fiskeplass ved Rundatjønn på Bortelid, Åseral
Fartein Valen-Sendstad

**Fartein Valen-Sendstad sr.** (1918–1984) var en norsk historiker og museumsmann. Han var direktør på Maihaugen i Lillehammer.

Valen-Sendstad ble født i Kristiania i 1918. Han gikk på Oslo katedralskole og studerte ved Universitetet i Oslo der han avla en cand.philol. (1947) og en doktorgrad (1965). Fra 1949 jobbet han som kurator for De Sandvigske Samlinger på Maihaugen i Lillehammer. I 1964 overtok han etter Sigurd Grieg som museumdirektør. Han har også forelest ved Norges Landbrukshøgskole på Ås. 

Han publiserte *Gudbrandsdalen gjennom tidene*, en serie i tre bind i samarbeid med Sigurd Grieg. Hans forskning har fokusert på historien om landbruk i Norge.

Fartein Valen-Sendstad var bror til teologene Olav Valen-Sendstad og Magne Valen-Sendstad og nevø til komponisten Fartein Valen.

## Referanser
Stortingsvalget 1906 i Stjørdalen

**Stortingsvalget 1906 i Stjørdalen** ble avholdt den 13. august og 2. september 1906, og var Stjørdalen krets i Nordre Trondhjems amts deltagelse i stortingsvalget 1906. Første valgomgang ble avholdt 13. august, men gav ikke tilstrekkelig flertall (50 %) til at man kunne unngå en andre valgomgang 2. september. Det skulle velges én stortingsrepresentant og én personlig vararepresentant for perioden 1907–1909.

Stjørdalen krets omfattet valgsognene Meråker, Hegra, Lånke, Stjørdal, Skatval, Frosta, Åsen, Skogn og Frol (Levanger landsogn).

Det var 4&nbsp;606 stemmeberettigede i kretsen ved første valgomgang, og 4&nbsp;604 stemmeberettigede ved andre valgomgang. Av disse avla henholdsvis 2&nbsp;545 og 2&nbsp;781 personer sin stemme, hvorav henholdsvis 2&nbsp;529 og 2&nbsp;778 stemmer ble godkjent. De fleste velgerne stemte på både en kandidat som stortingsrepresentant og en annen kandidat som vararepresentant.

Brukseier Bernhard Øverland (V) fra Stjørdal ble valgt til stortingsrepresentant, og Andreas Galtvik (V) fra Frosta til hans personlige vararepresentant. Høyres kandidater til disse vervene, Andreas Thyholt og Ole Gundersen, kom på klar andreplass i alle valgene. Resultatet var ventet, og forandret ikke den politiske situasjonen i kretsen.
__NOTOC__
## Resultatet for hele kresten
### Stortingsrepresentant

### Vararepresentant

## Litteratur
*
Sunday People

***Sunday People*** er et musikkalbum utgitt av The Monroes i 1983 og er bandets debutalbum. For albumet ble de det første bandet som fikk to Spellemannpriser under samme utdeling: årets artist, som var forløperen til Årets spellemann, og klassen pop.

## Sporliste

# «Sunday People» (Fosheim/Rølles) 3:36
# «Move in Closer ('83 version)» (Fosheim/Rølles) 3:38
# «Uncle Bernie» (Fosheim/Rølles) 2:49
# «Arabian Night» (Fosheim/Rølles/Kilevold) 3:41
# «Summertime» (Fosheim/Rølles) 3:34
# «A Girl Like Mine» (Fosheim/Rølles) 3:00
# «Turkish Take Away» (Fosheim/Rølles) 3:29
# «Call Them Up» (Fosheim/Rølles) 3:16
# «Happy Days» (Fosheim/Rølles) 2:34
# «Town By the Cliff» (Fosheim/Rølles) 3:05
## Medvirkende
### The Monroes
* Lage Fosheim - sang, låtskriver, blåsearrangement, produsent
* Eivind Rølles - vokal, perkusjon, låtskriver, blåsearrangement, produsent
### Øvrige medvirkende
* Lars Kilevold - keyboard, låtskriver
* Marius Müller - gitarer
* Erik Damsgaard - spansk gitar på «Town By the Cliff»
* Hans Christian Ellefsen - bass
* Bjørn Juliusson - trommer
* Bjørn Sverre Kristensen - marimba
* Jens Petter Antonsen - trompet 
* Johan Bergli - saksofon
* Rune Nicolaysen - saksofon på «Uncle Bernie» og «Town By the Cliff»
* Jens Wendelboe - trombone, blåsearrangement  
* Anders Lind - co-produsent
* Göran Andersson - tekniker
* Sigurd Eidsøren - fotograf

## Eksterne lenker
* Sunday People